UZAICINĀJUMS
Sabiedrība ar ierobežotu atbildību “Daugavpils dzīvokļu un komunālās saimniecības uzņēmums” aicina potenciālos pretendentus piedalīties cenu aptaujā 
Revīzijas veikšana un zvērināta revidenta atzinuma sniegšana par sabiedrības ar ierobežotu atbildību “Daugavpils dzīvokļu un komunālās saimniecības uzņēmums” 2026.gada pārskatu 
(identifikācijas Nr. SIA DDzKSU 2026/074P)
I. Vispārīgā informācija

1. Uzaicinājuma publicēšanas datums: 2026.gada 10.jūlijs
2. Pasūtītāja nosaukums, adrese un rekvizīti:
	Pasūtītāja nosaukums
	SIA “Daugavpils dzīvokļu un komunālās saimniecības uzņēmums”

	PVN maksātāja reģistrācijas numurs
	41503002485

	Juridiskā adrese
	Liepājas iela 21, Daugavpils, LV-5417

	Tālruņa Nr.
	80007287

	Elektroniskā pasta adrese
	pasts@ddzksu.lv

	Mājaslapas adrese (URL)
	www.ddzksu.lv

	Kontaktpersona
	iepirkumu speciālists Diāna Ogijenko, 304.kab.

	Tālruņa Nr.
	654 07268

	e-pasta adrese
	diana.ogijenko@ddzksu.lv

	Darbs
	Pirmdiena

Otrdiena

Trešdiena Ceturtdiena
	08.00 – 12.00, 12.45 – 17.00

	
	Piektdiena
	08.00 – 12.00, 13.00 – 16.00

	Kontaktpersona
	Finanšu nodaļas vadītājs Nataļja Seļivanova-Fjodorova (ar specifikāciju saistītos jautājumos)

	Tālruņa Nr.
	654 07280


3. Iepirkuma metode: Cenu aptauja ir Publisko iepirkumu likumā nereglamentētais iepirkums (Pasūtītājs nepiemēro Publisko iepirkumu likumā noteiktās iepirkuma procedūras, jo paredzamā līgumcena ir līdz EUR 10000.00 bez PVN).
4. Zemsliekšņa iepirkums ir ierosināts saskaņā ar SIA “Daugavpils dzīvokļu un komunālās saimniecības uzņēmums” Iepirkumu plānu 2026.gadam.
5. Piedāvājumu iesniegšanas vieta: pa pastu, personīgi SIA “Daugavpils dzīvokļu un komunālās saimniecības uzņēmums”, Liepājas ielā 21, Daugavpilī, pie administratora (1.stāvā) vai uz e-pastu diana.ogijenko@ddzksu.lv ar drošu elektronisko parakstu un laika zīmogu.
6. Piedāvājuma iesniegšanas termiņš: līdz 2026.gada 20.jūlijam, plkst. 14:00.
7. Cenu aptaujas rezultāti tiks publicēti Pasūtītāja mājaslapā www.ddzksu.lv.
8. Pretendentiem ir pastāvīgi jāseko līdzi aktuālajai informācijai mājaslapā par konkrēto iepirkumu. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.

II. Iepirkuma priekšmets

9. Iepirkuma priekšmets: Revīzijas veikšana un zvērināta revidenta atzinuma sniegšana par sabiedrības ar ierobežotu atbildību “Daugavpils dzīvokļu un komunālās saimniecības uzņēmums” 2026.gada pārskatu. Iepirkuma priekšmeta apjoms un apraksts noteikts tehniskajā specifikācijā (darba uzdevumā) (1.pielikums).
10. Iepirkuma priekšmets nav sadalīts daļās.
11. Paredzamā līgumcena eiro bez PVN: līdz 4500.00 EUR (četri tūkstoši pieci simti eiro).
12. Paredzamais līguma izpildes termiņš: 12 (divpadsmit) kalendārie mēneši no līguma noslēgšanas dienas.
III. Piedāvājuma noformēšana
13. Piedāvājumam jāatbilst tehniskajai specifikācijai (Pielikums Nr.1).

14. Piedāvājumu jāsagatavo saskaņā ar pievienoto piedāvājuma formu (Pielikums Nr.2).

15. Pasūtītājs neparedz piedāvājumu atsaukšanu un grozīšanu. Pretējā gadījumā Pasūtītājs neatver un neizskata pretendenta piedāvājumus.
16. Piedāvājumam jābūt spēkā vismaz 180 (simt astoņdesmit) dienas no piedāvājuma iesniegšanas termiņa beigām.

17. Līguma slēgšanas tiesības tiks piešķirtas pretendentam, kurš būs iesniedzis cenu aptaujas prasībām atbilstošu piedāvājumu ar viszemāko kopēju cenu (EUR bez PVN).

18. Visiem pretendenta sagatavotajiem dokumentiem un to atvasinājumiem ir jābūt noformētiem Ministru kabineta 2018.gada 4.septembra noteikumu Nr.558 “Dokumentu izstrādāšanas un noformēšanas kārtība” noteiktajā kārtībā. 
19. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 “Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.
20. Piedāvājums jāparaksta pretendenta paraksttiesīgai personai. Ja piedāvājumu paraksta pretendenta pilnvarota persona, pretendenta piedāvājumam pievieno attiecīgo pilnvaru.
21. Elektroniskā veidā iesniegtie piedāvājumi, kuri nav parakstīti ar drošu elektronisko parakstu un laika zīmogu, atzīstami par neiesniegtiem un netiek izskatīti.
22. Pretendents nav tiesīgs iesniegt piedāvājumu variantus.
23. Ja attiecībā uz iepirkuma priekšmetu nepieciešams ievērot komercnoslēpumu, pretendents to norāda savā piedāvājumā.
IV. Prasības pretendentiem un iesniedzamā informācija, kas nepieciešama, lai novērtētu pretendentu
24. Pasūtītājs var izslēgt pretendentu no dalības iepirkumā jebkurā no šādiem gadījumiem:

· Pretendentam ir pasludināts maksātnespējas process, apturēta vai pārtraukta tā saimnieciskā darbība, uzsākta tiesvedība par tā bankrotu vai līdz līguma izpildes paredzamajam beigu termiņam tas būs likvidēts;

· Pretendentam uz piedāvājuma iesniegšanas dienu un dienā, kad pieņemts lēmums par iespējamu Līguma slēgšanas tiesību piešķiršanu, ir VID administrēto nodokļu (nodevu) parādi, kas kopsummā pārsniedz 150 eiro;

· Pretendents ir sniedzis nepatiesu informāciju vai vispār nav sniedzis pieprasīto informāciju;
· Ja tiek konstatēts, ka finanšu-tehniskais piedāvājums ir neatbilstoši noformēts vai iesniegts pēc piedāvājuma iesniegšanai paredzēta laika notecējuma. Ja Pretendents piedāvājuma datu aizsardzībai izmanto papildu šifrēšanu (lai piedāvājumā iekļautā informācija nebūtu pieejama līdz piedāvājumu atvēršanas brīdim), tādā gadījumā pretendentam ne vēlāk kā 5 minūšu laikā pēc noteiktā Piedāvājumu iesniegšanas termiņa beigām jāiesniedz derīga elektroniska atslēga un parole šifrētā dokumenta atvēršanai.
25. Prasības pretendentiem:

25.1.Pretendents ir reģistrēts Latvijas Republikas vai attiecīgās ārvalsts normatīvajos aktos noteiktajā kārtībā.
25.2. Pretendents ir reģistrēts atbilstoši Revīzijas pakalpojumu likumam vai attiecīgās ārvalsts normatīvajiem aktiem un ir tiesīgs sniegt revīzijas pakalpojumus.

25.3. Pretendentam iepriekšējo triju gadu laikā (2023., 2024. un 2025.gada periods) ir pieredze revīzijas pakalpojumu sniegšanā vismaz divās kapitālsabiedrībās un vismaz vienā (no divām) kapitālsabiedrībā, kuras bilances kopsumma vērtējamā periodā nav bijusi mazāka attiecīgi par iepirkumā noteikto kapitālsabiedrību bilances kopsummu.

25.4. Pretendents ir apdrošinājis savu profesionālo darbību.

26. Iesniedzamie dokumenti dalībai iepirkumā:
26.1. Attiecīgā ārvalsts reģistra izziņa par Pretendenta likumiskā pārstāvja paraksta tiesībām, ja piedāvājumu iesniedz ārvalstu komersants. Ja piedāvājumu iesniedz pilnvarotā persona, pievieno pilnvaras oriģinālu vai apliecinātu kopiju;

26.2. Informāciju par Latvijā reģistrētiem komersantiem, komisija iegūs publiskā datubāzē. Ja piedāvājumu iesniedz ārvalstu komersants vai pašnodarbinātā persona, pievieno attiecīgās ārvalsts kompetentās institūcijas izsniegtu reģistrāciju apliecinoša dokumenta kopiju. Ja piedāvājumu iesniedz Latvijā reģistrēta pašnodarbinātā persona, pievieno Valsts ieņēmumu dienesta izsniegtu apliecību par reģistrēšanos nodokļu maksātāju reģistrā; 
26.3. Ja piedāvājumu iesniedz komercsabiedrība, pievieno Latvijas Zvērinātu revidentu asociācijas vai attiecīgās ārvalsts kompetentās institūcijas izsniegtas licences kopiju un sertifikātu kopijas, kas apliecina to komercsabiedrības darbinieku vai piesaistīto speciālistu tiesības nodarboties ar revīzijas pakalpojumu sniegšanu, kurus plāno iesaistīt revīzijas pakalpojuma līguma izpildē. Ārvalsts komersants vai pašnodarbinātā persona papildus pievieno apliecinājumu, ka līdz līguma noslēgšanai, tas reģistrēsies likumā „Par zvērinātiem revidentiem” noteiktajā kārtībā un iegūs tiesības sniegt revīzijas pakalpojumu Latvijas Republikā;
26.4. Ja piedāvājumu iesniedz individuālais komersants vai pašnodarbinātā persona, pievieno Latvijas Zvērinātu revidentu asociācijas vai attiecīgās ārvalsts kompetentās institūcijas izsniegtas sertifikātu kopijas, kas apliecina zvērināta revidenta tiesības nodarboties ar revīzijas pakalpojumu sniegšanu, kurus plāno iesaistīt revīzijas pakalpojuma līguma izpildē. Ārvalsts individuālais komersants vai pašnodarbinātā persona papildus pievieno apliecinājumu, ka līdz līguma noslēgšanas dienai, tas reģistrēsies likumā “Par zvērinātiem revidentiem” noteiktajā kārtībā un iegūs tiesības sniegt revīzijas pakalpojumu Latvijas Republikā;
26.5. Finanšu-tehniskais piedāvājums (2.pielikums) iesniedzams atbilstoši darba uzdevumam. Cena jānorāda eiro un tajā jāietver iepirkuma priekšmeta cena, normatīvajos aktos paredzētie nodokļi un visas izmaksas, kas saistītas ar uzdevuma izpildi. Izmaksas jānorāda EUR bez PVN;
26.6. Pretendenta rakstisks apliecinājums, ka pretendentam ir pieredze revīzijas pakalpojumu sniegšanā vismaz divās citās kapitālsabiedrībās iepriekšējo triju gadu laikā, klāt pievienojot divas pozitīvas atsauksmes par kvalitatīvi izpildītu pakalpojumu. Pretendentam iepriekšējo triju gadu laikā (2023., 2024. un 2025.gada periods) jābūt pieredze revīzijas pakalpojumu sniegšanā vismaz vienā (no divām) kapitālsabiedrībā, kuras bilances kopsumma vērtējamā periodā nav bijusi mazāka attiecīgi par iepirkumā noteikto kapitālsabiedrību bilances kopsummu. Ja pretendents uzsācis profesionālo darbību vēlāk, pieredzi norāda par faktisko laika posmu:
	Nr. p.k.
	Revidējamā kapitālsabiedrība
	Bilances kopsumma
	Gads vai laikposms, kad veikta revīzija
	Pasūtītāja

kontaktpersona, tālr.

	1.
	
	
	
	

	2.
	
	
	
	


26.7. Tehniskais piedāvājums, kas sastādīts atbilstoši sekojošiem prasībām, pievienojot sertifikātus un citus prasītos dokumentus.
26.7.1. Tehniskā piedāvājuma aizpildīšanas kārtība:
· Tehnisko piedāvājumu pretendents sagatavo kā aprakstu, ievērojot šajā punktā, darba uzdevumā (tehniskajā specifikācijā) (pielikums Nr.1) un normatīvajos aktos noteiktās prasības. 
· Tehniskā piedāvājumā jāiekļauj apraksts par revīzijas darbu plānošanu un organizēšanu, kuram jāsatur vismaz šāda informācija (apraksts):
· Īss pretendenta līdzšinējās darbības raksturojums (ne vairāk kā viena lapa);
· Revīzijas procesa organizācija:
· Normatīvie akti un standarti;
· Plānošana (t.sk. par revīzijas plānošanas procedūras būtiskākajiem finanšu pārskatu posteņiem);
· Iekšējās kontroles sistēmas analīze;
· Aktuālo kļūdu rašanās cēloņu un apstākļu analīze;
· Risku izvērtēšana;
· Krāpniecisko risku faktoru noteikšana;
· Analīze vai atklātās kļūdas un iekšējās kontroles trūkumi, kas norāda uz krāpšanas risku;
· Pārbaužu veikšana;
· Rezultātu apkopošana;
· Ziņojuma sniegšana;
· Pielietotā revīzijas metodoloģija:
· Metodoloģija;
· Metodoloģijas būtiskākie aspekti: klienta specifikas izprašana, iekšējās kontroles sistēmas izpratne, koncentrēšanās uz riskiem, revīzijas plāns un procedūras.
· Audita pakalpojuma laika grafiks
 par vienu gadu, tajā norādot:
· pakalpojuma līguma ietvaros paredzēto pakalpojumu detalizētu uzskaitījumu;
· citus pakalpojuma sniegšanai būtiskus uzdevumusun to izpildes laiku un resursus.
V. Piedāvājumu vērtēšana un lēmumu pieņemšana
27. Komisija piedāvājumu vērtēšanu veic slēgtās sēdēs šādos posmos:

· pirms pretendentu iesniegto piedāvājumu vērtēšanas, iepirkumu komisija pārbauda, vai uz pretendentiem nav attiecināmi izslēgšanas nosacījumi;
· finanšu piedāvājumu atbilstības pārbaude tehniskās specifikācijas prasībām;
· finanšu piedāvājumu vērtēšana;
28. komisija izvēlas piedāvājumu, kas atbilst uzaicinājumā noteiktajām prasībām un piedāvājuma izvēles kritērijam un nosaka pretendentu, kuram piešķiramas līgumu slēgšanas tiesības. 

29. Konstatējot piedāvājuma neatbilstību kādai no prasībām, komisijai ir tiesības izslēgt pretendentu no turpmākas dalības iepirkumā.

30. Katrā vērtēšanas posmā vērtē tikai to pretendentu piedāvājumus, kuri nav noraidīti iepriekšējā vērtēšanas posmā.

31. Komisijai ir tiesības pieprasīt paskaidrojošu informāciju par iesniegto piedāvājumu, ja tas nepieciešams piedāvājuma vērtēšanai un salīdzināšanai.

32. Par uzvarētāju komisija atzīst pretendentu, kura piedāvājums atbilst uzaicinājumā noteiktajām prasībām, ir ar viszemāko cenu un attiecībā uz kuru nav iestājies neviens no izslēgšanas nosacījumiem.

33. Izraudzītajam pretendentam 5 (piecu) kalendāro dienu laikā no iepirkuma līguma saņemšanas dienas jāparaksta tas un jānogādā atpakaļ pasūtītājam uz juridisko adresi. Pēc šī termiņa notecējuma pasūtītājs ir tiesīgs noslēgt iepirkuma līgumu ar nākamo pretendentu, vai arī pārtraukt tirgus izpētes procedūru, neizvēloties nevienu piedāvājumu. 

34. Komisija pieņem lēmumu par cenu aptaujas procedūras izbeigšanu, ja nav iesniegti piedāvājumi vai iesniegtie piedāvājumi neatbilst uzaicinājumā noteiktajām prasībām.

35. Komisija var pieņemt lēmumu par cenu aptaujas procedūras pārtraukšanu, ja tam ir objektīvs pamatojums.
36. Gadījumā, ja tiks iesniegti pretendentu atbilstoši iepirkuma noteiktajām prasībām piedāvājumi ar vienādām vērtējamām cenām, līguma slēgšanas tiesības tiks piešķirtas pretendentam, kuram ir lielākā pieredze iepirkuma priekšmetā minēto pakalpojumu sniegšanā.
Pielikumā: 1. Tehniskā specifikācija/darba uzdevums;

2. Finanšu-tehniskais piedāvājums (veidne).
iepirkumu speciālists 








Diāna Ogijenko
1.pielikums

piedāvājuma iesniegšanai

iepirkuma ID Nr. SIA DDzKSU 2026/074P
DARBA UZDEVUMS

Revīzijas veikšanai un zvērināta revidenta atzinuma sniegšanai par sabiedrības ar ierobežotu atbildību “Daugavpils dzīvokļu un komunālās saimniecības uzņēmums”

2026.gada pārskatu
Vispārējā informācija

Daugavpils pilsētas pašvaldības kapitālsabiedrības, Sabiedrības ar ierobežotu atbildību „Daugavpils dzīvokļu un komunālās saimniecības uzņēmums” (tālāk tekstā – SIA “DDzKSU”) 2026.gada pārskats tiks veidots par laika periodu: 01.01.2026.-31.12.2026.
Grāmatvedības uzskaiti Daugavpils pilsētas pašvaldības kapitālsabiedrība nodrošina patstāvīgi.
SIA “DDzKSU” bilances kopsumma uz 2025.gada 31.decembri sastādīja 12727607 EUR.
2. Cenu aptaujas mērķis

Cenu aptauja paredz, ka pretendents sniedz SIA “DDzKSU” 2026.gada gada pārskata revīzijas pakalpojumus, pildot Likuma par budžetu un finanšu vadību, Gada pārskatu un konsolidēto gada pārskatu likuma, Komerclikuma un citu normatīvo aktu prasības.
Revīzijas pakalpojumi tiek sniegti atbilstoši Revīzijas pakalpojumu likumam, Gada pārskatu un konsolidēto gada pārskatu likumam, Komerclikumam, Profesionālās ētikas kodeksa normām, ievērojot Latvijā atzīto starptautisko revīzijas standartu prasības.

Revīzijas pakalpojuma gala rezultāts ir zvērināta revidenta ziņojuma ar atzinumu un ziņojuma vadībai par SIA “DDzKSU” 2026.gada pārskata iesniegšana.

3. Darba uzdevums

SIA “DDzKSU” gada pārskata revīzijas veikšana, noslēgumā sniedzot ziņojumu ar atzinumu par kapitālsabiedrības 2026.gada pārskatu.

Zvērināta revidenta ziņojuma vadībai sniegšana, kurā atspoguļo revīzijas laikā atklāto, kā arī sniedz rekomendācijas par uzlabojumiem, ja tādi būs nepieciešami.

Pirms zvērināta revidenta ziņojuma iesniegšanas, ar ziņojuma projekta saturu jāiepazīstina SIA “DDzKSU” vadība.

Zvērināta revidenta ziņojums ar atzinumu un ziņojums vadībai, jāiesniedz četros oriģinālos eksemplāros papīra formā. Ziņojums nav publiskojams bez saskaņošanas ar Daugavpils pilsētas pašvaldības izpilddirektoru.

Ziņojumā vadībai revidents iekļauj komentārus un viedokli par iekšējās kontroles sistēmu (tai skaitā par pārbaudīto grāmatvedības uzskaites sistēmu, kas tika pārbaudīta revīzijas laikā), identificētos grāmatvedības uzskaites sistēmas trūkumus un ieteikumus to novēršanai, viedokli un komentārus par uzņēmuma stāvokli kopumā un tā galvenajiem ietekmes faktoriem, viedokli un komentārus par darba samaksas sistēmu, darba samaksas fonda izlietojuma analīzi, komentārus, viedokli un ieteikumus par īpašumu un infrastruktūras uzturēšanas izmaksām, tai skaitā vērtēs to pietiekamību, lietderību un efektivitāti; nomas līgumu lietderību; vērtējumu un komentārus par preču un pakalpojumu iepirkumu procedūrām, tai skaitā viedokli par iepirkumu lietderību un efektivitāti, kā arī vērtējumu par maksas pakalpojumu īpatsvaru SIA “DDzKSU” darbībām; viedokli, komentārus un ieteikumus par sabiedrības īstermiņa un ilgtermiņa saistību iespējamajām sekām, dzēšanas iespējām, ziņas par visiem jautājumiem, kas revīzijas laikā nonākuši uzmanības lokā un kuriem varētu būt negatīva vai pozitīva ietekme turpmākajā sabiedrības darbībā, jebkurus jautājumus, kuriem revidents uzskata par nepieciešamu pievērst vadības uzmanību.
Konsultēt SIA “DDzKSU” grāmatvežus 2026.gada pārskata sagatavošanas jautājumos, kā arī nepieciešamības gadījumā konsultēt vispārējos grāmatvedības jautājumos līguma darbības laikā.

Revīzijas veikšanas laiks un saturs iepriekš jāsaskaņo ar kapitālsabiedrības valdes locekli un kapitālsabiedrības atbildīgajiem darbiniekiem.

Revidentam ir pienākums piedalīties dalībnieku sapulcē par 2026.gada pārskata apstiprināšanu saskaņā ar Publiskas personas kapitāla daļu un kapitālsabiedrību pārvaldības likuma 75.panta otro daļu.

Revidents iesaista Līguma izpildē personālu, kuru viņš norādījis iepirkumam iesniegtajā piedāvājumā.

Iepirkuma ietvaros pretendentam jāpievieno informācija par pretendenta pieredzi revīzijas pakalpojumu sniegšanā vismaz divās citās kapitālsabiedrībās iepriekšējo triju gadu laikā, klāt pievienojot vismaz divas pozitīvas atsauksmes par kvalitatīvi izpildītu pakalpojumu. Ja pretendents uzsācis profesionālo darbību vēlāk, pieredzi jānorāda par faktisko laika posmu.
Revidents īpašu uzmanību pievērsīs:

1. iekšējās kontroles sistēmas pilnam novērtējumam un atzinuma sniegšanai;

2. preču un pakalpojumu iepirkumiem (iepirkumu procedūru atbilstība normatīvo aktu prasībām, apjoms, lietderība, efektivitāte, līguma saturs);

3. maksas pakalpojumiem (atbilstība normatīvo aktu prasībām, pakalpojumu izmaksu posteņu īpatsvars dažādos pakalpojumos, to lietderība un efektivitāte, ieņēmumu izlietojuma atbilstība institūcijas pamatdarbības mērķiem un uzdevumiem);

4. īstermiņa un ilgtermiņa saistībām (apjoms, veidošanās pamatojums);

5. pamat finansiālajiem rādītājiem (bilances kopsumma, neto apgrozījums);

6. īpašuma apsaimniekošanai (uzturēšanas izmaksas, nomas līgumi un ieņēmumi no tiem, infrastruktūras uzturēšanai izmantotie līdzekļi);

7. darba samaksas sistēmai (darbinieku darba samaksas, nosacījumi un izlietojums);

3.1. Darbu veikšanas termiņi

2026.gada pārskata revīzijas pakalpojumi jāveic atbilstoši saskaņotam revīzijas darba grafikam, kurā noteikti divi galvenie posmi:

· starpposma revīzija (kapitālsabiedrības grāmatvedības uzskaites un iekšējās kontroles procedūru novērtēšana) tiek veikta laika no 2026.gada 01.oktobra līdz 15.decembrim (ieskaitot).
· noslēguma revīzija (gada pārskata revīzija, zvērināta revidenta ziņojuma ar atzinumu un ziņojuma vadībai iesniegšana) tiek veikta sākot ar martu un tiek pabeigta līdz 2027.gada 15.maijam (ieskaitot).
3.2. Pienākumi un atbildība

Revīzija tiek veikta SIA “DDzKSU” telpās. Pasūtītājs nodrošina pieeju visiem pieprasītajiem dokumentiem un citai nepieciešamajai informācijai.

Pēc revidenta ziņojuma saņemšanas Pasūtītājs var pieprasīt Izpildītājam sniegt tādus paskaidrojumus, kādus uzskata par nepieciešamiem, un Izpildītāja pienākums ir sniegt šādus paskaidrojumus.

Nozīmīgu attiecīgo normatīvo aktu, kuri reglamentē pārskatu sagatavošanas un iesniegšanas termiņus, grozījumu rezultātā un citos pamatotos gadījumos var tikt ieviestas izmaiņas revīzijas darba grafikā, termiņos, kas savstarpēji rakstiski saskaņojamas.

3.3. Revīzijas procesa organizācija

3.3.1. normatīvie akti un standarti;

3.3.2. plānošana (t.sk. par revīzijas plānošanas procedūras būtiskākajiem finanšu pārskatu posteņiem);
3.3.3. iekšējās kontroles sistēmas analīze;
3.3.4. aktuālo kļūdu rašanās cēloņu un apstākļu analīze;
3.3.5. risku izvērtēšana;
3.3.6. krāpniecisko risku faktoru noteikšana;
3.3.7. analīze vai atklātās kļūdas un iekšējās kontroles trūkumi, kas norāda uz krāpšanas risku;
3.3.8. pārbaužu veikšana;
3.3.9. rezultātu apkopošana;
3.3.10. ziņojuma sniegšana.
3.4. Pielietotā revīzijas metodoloģija

3.4.1 metodoloģija, tajā skaitā metodoloģijas būtiskākie aspekti: klienta specifikas izprašana, iekšējās kontroles sistēmas izpratne, koncentrēšanās uz riskiem, revīzijas plāns un procedūras;

3.4.2 audita pakalpojuma laika grafiks par vienu gadu, tajā norādot:

· pakalpojuma līguma ietvaros paredzēto pakalpojumu detalizētu uzskaitījumu;

· citus pakalpojuma sniegšanai būtiskus uzdevumus un to izpildes laiku un resursus.

Pretendents laika grafiku veido pēc brīvi izvēlētas formas, tomēr tam ir pārskatāmi jāatspoguļo viena gada ietvaros sniegtā pakalpojumu uzskaitījumu un aktivitātes.

2.pielikums

piedāvājuma iesniegšanai

Iepirkuma ID Nr. SIA DDzKSU 2026/074P
FINANŠU-TEHNISKAIS PIEDĀVĀJUMS

(veidne)
“Revīzijas veikšana un zvērināta revidenta atzinuma sniegšana par sabiedrības ar ierobežotu atbildību “Daugavpils dzīvokļu un komunālās saimniecības uzņēmums” 2026.gada pārskatu”,

identifikācijas Nr. SIA DDzKSU 2026/074P
	Iesniedzams:
	Sabiedrība ar ierobežotu atbildību “Daugavpils dzīvokļu un komunālās saimniecības uzņēmums”, reģ.Nr.41503002485, Liepājas iela 21, Daugavpils, LV-5417.

	Pretendenta nosaukums:
	

	Reģistrācijas Nr.:
	

	Adrese:
	

	Kontaktpersonas, kura koordinēs ar līguma izpildi saistītus jautājumus vārds, uzvārds, amats, tālrunis:
	

	Tālrunis un/ vai e-pasts pasūtījuma veikšanai:
	

	Bankas nosaukums, filiāle:
	

	Bankas kods:
	

	Norēķinu konts:
	

	Personas, kas paraksta, pilnvarojums, amats, vārds, uzvārds:
	


Iepazinušies ar cenu aptaujas “Revīzijas veikšana un zvērināta revidenta atzinuma sniegšana par sabiedrības ar ierobežotu atbildību “Daugavpils dzīvokļu un komunālās saimniecības uzņēmums” 2026.gada pārskatu”, ID Nr. SIA DDzKSU 2026/074P, prasībām, piedāvājam 12 (divpadsmit) kalendāro mēnešu laikā no līguma noslēgšanas brīža, ievērojot darba uzdevumā noteiktas prasības un Latvijas Republikas normatīvos aktus attiecīgajā jomā, veikt darba uzdevumu par šādu summu:
	Nr. p.k.
	Piedāvātā pakalpojuma nosaukums
	Līgumcena euro
bez PVN

	1. 
	Revīzijas veikšana un zvērināta revidenta atzinuma sniegšana par sabiedrības ar ierobežotu atbildību “Daugavpils dzīvokļu un komunālās saimniecības uzņēmums” 2026.gada pārskatu
	

	Kopā bez PVN:
	

	PVN 21%
	

	Līgumcena ar PVN
	


Pretendents apliecina, ka:
· Nekādā veidā nav ieinteresēts nevienā citā piedāvājumā, kas iesniegts šajā iepirkumā;

· Visa sniegtā informācija ir pilnīga un patiesa;
· Nav tādu apstākļu, kuri liegtu pretendentam piedalīties iepirkumā un izpildīt tehniskajā specifikācijā norādītās prasības;

· Piedāvājuma summā iekļautas visas pretendenta paredzamās izmaksas un visi normatīvajos aktos paredzētie nodokļi un nodevas (izņemot PVN), kas nepieciešami kvalitatīvai pakalpojumu izpildei.

	Vārds, uzvārds, amats
	

	Paraksts 
	

	Datums
	


� Pretendents laika grafiku veido pēc brīvi izvēlētas formas, tomēr tam ir pārskatāmi jāatspoguļo viena gada ietvaros sniegtā pakalpojumu uzskaitījumu un aktivitātes.

